b'\n_START_ARTICLE_\nFranciska\n_START_PARAGRAPH_\nFranciska (angl. francisca, pranc. francisque) \xe2\x80\x93 svaidomasis kirvis, pagal archeologini\xc5\xb3 kasin\xc4\x97jim\xc5\xb3 duomenis naudotas frank\xc5\xb3 Meroving\xc5\xb3 ir Karoling\xc5\xb3 laikais (V-VIII a.). Pavadinimas pirm\xc4\x85 kart\xc4\x85 minimas ma\xc5\xbedaug 570-636 m. e. m._NEWLINE_Francisk\xc5\xb3 galvos vir\xc5\xa1utin\xc4\x97 dalis tur\xc4\x97jo tipi\xc5\xa1k\xc4\x85 S formos kont\xc5\xabr\xc4\x85, apatinis galvos kra\xc5\xa1tas b\xc5\xabdavo \xc4\xafgaubtas. \xc4\xaetvirtinimo vietoje franciskos galva su kotu sudarydavo 90-115\xc2\xb0 kamp\xc4\x85. Skyl\xc4\x97 kotui galvoje b\xc5\xabdavo apvali arba la\xc5\xa1o formos, kaip ir viking\xc5\xb3 kirvi\xc5\xb3 ar tomahauk\xc5\xb3. Francisk\xc5\xb3 galvos b\xc5\xabdavo 11-23 cm ilgio ir sverdavo nuo 200 iki 1300 g._NEWLINE_Franciskas svaidydavo ma\xc5\xbedaug 10-12 m nuotoliu. Pagal galvos form\xc4\x85 galima sp\xc4\x97ti, kad francisk\xc4\x85 sviesdavo taip, kad ji l\xc4\x97kt\xc5\xb3 nesivartydama ir smigt\xc5\xb3 vir\xc5\xa1utiniu kampu. Kadangi franciska yra gana sunki, sm\xc5\xabgis b\xc5\xabdavo stiprus._NEWLINE_\xc5\xa0iais laikais franciskos naudojamos kaip svaidomas sportinis ginklas, jas naudoja istorinio rekonstravimo m\xc4\x97g\xc4\x97j\xc5\xb3 grup\xc4\x97s.'